BTS โกยกำไรกว่า224 ล้านบาท
บริษัท บีทีเอส กรุ๊ป โฮลดิ้งส์ (BTS) โชว์กำไรสุทธิ 224.71 ล้านบาทในปี 2553&nbsp; สิ้นสุดวันที่ 31 มี.ค.ที่ผ่านมา&nbsp; เพิ่มขึ้นหลายเท่าตัวเมื่อเปรียบเทียบกับกำไรสุทธิ 20.25 ล้านบาทในช่วงเดียวกันปีก่อน
1 มิ.ย. 2553

บริษัท บีทีเอส กรุ๊ป โฮลดิ้งส์ (BTS) โชว์กำไรสุทธิ 224.71 ล้านบาทในปี 2553  สิ้นสุดวันที่ 31 มี.ค.ที่ผ่านมา  เพิ่มขึ้นหลายเท่าตัวเมื่อเปรียบเทียบกับกำไรสุทธิ 20.25 ล้านบาทในช่วงเดียวกันปีก่อน 
สาเหตุที่ที่ทำให้มีกำไรเพิ่มขึ้น ถึง 204.46 ล้านบาท ส่วนใหญ่บริษัทฯ มีผลกำไรจากการรับเหมาก่อสร้างเพิ่มขึ้น 43.3 ล้านบาท ซึ่งมีผลมาจากโครงการบ้านเอื้ออาทรเพิ่มขึ้นสุทธิจำนวน 29.1 ล้านบาท โดยเฉพาะโครงการเอื้ออาทรชลบุรี(นาจอมเทียน) และรายได้จากโครงการโรงแรมโฟร์พอยท์ เชอราตันสุทธิจำนวน 14.2 ล้านบาท  และ บริษัทฯ มีรายได้จากการบริหารจัดการโครงการเพิ่มขึ้น 24 ล้านบาท ซึ่งในปีก่อนไม่มีรายการดังกล่าว
ขณะเดียวกันบริษัทฯ ได้รับชำระหนี้ทั้งหมดจากการทำสัญญาขายสิทธิในการเรียกร้องหนี้ของบีทีเอสซีและบันทึกกำไรรวมถึงดอกเบี้ยรับเป็นรายได้จากการขายสิทธิในการเรียกร้องหนี้จำนวน 59 ล้านบาท ซึ่งในปีก่อนไม่มีรายการดังกล่าว
นอกจากนี้ในระหว่างปีปัจจุบัน บริษัทฯ ได้จัดให้ผู้ประเมินราคาอิสระทำการประเมินมูลค่ายุติธรรมของสินทรัพย์ พบว่าต้นทุนพัฒนาอสังหาริมทรัพย์ของบริษัทฯ มีมูลค่าสูงกว่ามูลค่าสุทธิตามบัญชีซึ่งได้ประเมินไว้เมื่อปี 2550 ดังนั้น บริษัทฯ จึงได้บันทึกโอนกลับค่าเผื่อผลขาดทุนจากการลดลงของมูลค่าโครงการดังกล่าวซึ่งเคยบันทึกไว้ในบัญชีเป็นจำนวนเงิน 45.6 ล้านบาท ซึ่งในปีก่อนไม่มีรายการดังกล่าว  ในปีปัจจุบันบริษัทฯ ได้มีการชำระหนี้ให้กับเจ้าหนี้ตามแผนฟื้นฟูกิจการ ดังนั้น บริษัทฯจึงบันทึกปรับมูลค่าของการชำระดังกล่าวให้เป็นไปตามมูลค่าที่ระบุไว้ ในแผนฟื้นฟูกิจการ และบันทึกกำไรจากการชำระหนี้เป็นจำนวนเงิน 142.6 ล้านบาท ซึ่งในปีก่อนไม่มีรายการดังกล่าว        อย่างไรก็ตามในปีนี้บริษัทมีค่าใช้จ่ายเพิ่มขึ้นเช่นด้านพนักงานและ มีค่าใช้จ่ายจากการตั้งสำรองเผื่อผลขาดทุนจากการด้อยค่าของสินทรัพย์เพิ่มขึ้นสุทธิจำนวน 14.4 ล้านบาท ซึ่งส่วนใหญ่เกิดจากการชะลอการลงทุนในโครงการกมลาบีช